**Schwules Museum** (Gej muzej) je muzej u Berlinu, posvećen očuvanju i predstavljanju LGBT istorije. Muzej je osnovan 1985. godine. Ključni trenutak u osnivanju muzeja bila je izložba *Eldorado*, o LGBT životu u predratnom Berlinu, koju su 1984. priredili mladi istraživači. Nakon velikog uspeha došli su na ideju da se ovakav način rada nastavi u jedinstvenom muzeju. Aktivnosti oko priprema izložbi, zatim, aktivnosti u arhivu i biblioteci sprovodi "Udruženje prijatelja gej muzeja u Berlinu" (*Verein der Freunde eines Schwulen Museums in Berlin e.V.*), osnovano 1985. godine. Muzej se nalazi u ulici Mehringdamm na Kreuzbergu u Berlinu.

Od decembra, 2004. godine, u muzeju se nalazi stalna postavka: "Samosvest i istrajnost. 200 godina gej istorije". Ona predstavlja period od 1790. do 1990. sa strategijama, mogućnostima i problemima sa kojima se susreću homoseksualci u nastojanju da vode život kakav ga sami definišu, da nađu srodne duše i da izgrade socijalne mreže. Nasuprot tome prikazani su i socijalni i zakonski uslovi, kao na primer paragraf 175, sa kojima su povezana ograničenja, progoni i kažnjavanja gejeva, kao i uspesi LGBT pokreta.

Paralelno sa tim godišnje se prikaže nekoliko različitih postavki, koje se, na primer, usredsređuju na pojedine epohe ili teme, kao što je bila izložba "Goodbye to Berlin. 100 godina gej pokreta" iz 1997. Izložbom "Progon homoseksualnih muškaraca u Berlinu 1933-45" obrađena je tema progona LGBT osoba u nacističkoj Nemačkoj.

Prikazano je i više biografskih izložbi, kao i omaža posvećenih poznatim LGBT osobama, kao što su Oscar Wilde, Marlene Dietrich, Rainer Werner Fassbiner, Thomas Mann, Michel Foucault i drugi. Organizuju se i redovne umetničke izložbe savremenika.

Cilj aktivnosti je da izdvoji javnu sliku o gejevima i da obezbedi naučnu obradu i istraživanje gej istorije. Time se nastoji učiniti život gejeva vidljiviji i prisutniji čime se podstiče tolerancija i prihvatanje homoseksualnih osoba i deluje protiv diskriminacije. Time se, takođe, jača samosvest i identitet gejeva.

Arhiv čuva časopise od 1896. godine iz Nemačke, Evrope i sveta. Takođe, zbirka fotografija, filmova i drugih video materijala, plakata, umetnina, autograma i sl. upotpunjuje arhiv. Biblioteka sadrži oko 10.000 knjiga na temu homoseksualnosti.

Literatura
----------

* Schwules Museum (izdavač), Andreas Sternweiler, Selbstbewusstsein und Beharrlichkeit. Zweihundert Jahre Geschichte, Selbstverlag, 2004
* Schwules Museum (izdavač), Andreas Sterneweiler, Self-Awareness and Persistence. Two Hundred Years of History, Selbstverlag, 2004
* Joachim Müller/Andreas Sternweiler, Schwules Museum (izdavač): Homosexuelle Männer im KZ Sachsenhausen, Berlin, 2000, ISBN 3-86149-097-8
* Schwules Museum und Akademie der Künste (izdavač): Goodbye to Berlin? : 100 Jahre Schwulenbewegung, Verlag rosa Winkel, 1997, ISBN 3-86149-062-5, gebunden
* Verein der Freunde eines Schwulen Museums in Berlin e.V. (izdavač): Eldorado : Homosexuelle Frauen und Männer in Berlin 1850-1950. Geschichte, Alltag und Kultur, Berlin, 2. durchgesehene Auflage 1992, ISBN 3-89468-032-6
* Andreas Sternweiler (izdavač): Fotos sind mein Leben: Albrecht Becker, Lebensgeschichten 1, Berlin, 1993, ISBN 3-86149-017-X
* Andreas Sternweiler (izdavač): Und alles wegen der Jungs : Pfadfinderführer und KZ-Häftling: Heinz Dörmer, Lebensgeschichten 2, Berlin, 1994, ISBN 3-86149-030-7
* Andreas Sternweiler (izdavač): Frankfurt, Basel, New York: Richard Plant, Lebensgeschichten 3, Berlin, 1996, ISBN 3-86149-048-X
* Andreas Sternweiler (izdavač): Liebe, Forschung, Lehre: Der Kunsthistoriker Christian Adolf Isermeyer, Lebensgeschichten 4, Berlin, 1998, ISBN 3-86149-082-X
* Karl-Heinz Steinle: Die Geschichte der Kameradschaft die runde 1950 bis 1969, Berlin, 1998, ISBN 3-86149-080-3
* Karl-Heinz Steinle: Der Kreis: Mitglieder, Künstler, Autoren, Berlin, 1999, ISBN 3-86149-093-5
* Andreas Pretzel: Die Geschichte der Gesellschaft für Reform des Sexualrechts e.V. 1948-1960, Berlin, 2001, ISBN 3-86149-086-2

Spoljne veze
------------

***Schwules Museum*** na Wikimedijinoj ostavi

* Zvanični sajt